***Pogled na ubojstvo*** (eng. *A View to a Kill*) britanski je akcijski triler iz 1985. godine. Bio je to 14. film o Jamesu Bondu i 7. i posljednji s Rogerom Mooreom u glavnoj ulozi. Iako je naslov preuzet iz kratke priče Iana Fleminga "From a View to a Kill", to je treći originalni film iz serijala nakon filmova *Špijun koji me volio* i *Octopussy*. U *Pogledu na ubojstvo*, Bond se suprotstavlja Maxu Zorinu koji planira uništiti Silicijsku dolinu u Kaliforniji.

Produkcija
----------

Film su producirali Albert R. Broccoli i Michael G. Wilson. Wilson je i surađivao na scenariju s veteranom Richardom Maibaumom. Na kraju filma *Octopussy*, u odjavnoj špici je pisalo kako se sljedeći film zove "From a View to a Kill", kako se zove i originalna kratka priča; međutim, naslov je promijenjen nekoliko mjeseci prije snimanja, vjerojatno kako bi se pojednostavio dijalog May Day i Zorina u kojem May Day, gledajući na most Golden Gate, kaže, "Kakav pogled...", a Zorin dovršava njezinu rečenicu: "Na ubojstvo". ("What a view..." "To a kill").

Zaostali kanistri benzina korišteni tijekom snimanja filma Ridleyja Scotta, *Legenda*, uzrokovali su požar u studijima Pinewood, točnije "007 Stage", koji je do temelja uništio studio 1984. Albert R. Broccoli, producent filmova o Jamesu Bondu, morao je ponovno izgraditi studio u 4 mjeseca kako bi moglo početi snimanje filma *Pogled na ubojstvo*. Hangar je poslije preimenovan u "Albert R. Broccoli 007 Stage". U srpnju 2006. hangar je izgorio drugi put.

### Casting

Christopher Walken je prvi glumac u ulozi glavnog negativca koji je osvojio Oscara (za drugi film) (Benicio del Toro bio je samo pomoćnik glavnog negativca u filmu *Dozvola za ubojstvo*). Walken je bio dugogodišnji obožavatelj James Bond serijala te je rekao kako je jedna od njegovih glumačkih inspiracija bio lik Reda Granta (kojeg je glumio Robert Shaw) iz filma *Iz Rusije s ljubavlju* (1963.). Rane najave ovog filma govorile su kako će Maxa Zorina utjeloviti David Bowie. Albert R. Broccoli rekao je kako bi "David bio savršen negativac. Planiramo iskoristiti njegovu fizičku osobitost - njegove oči različite boje i veličine." Bowie je odgovorio kako to ne dolazi u obzir. "Mislim da je to za glumca zanimljiv stvar, ali mislim da bi netko iz rocka tu sličio na klauna. Osim toga, ne želim provesti pet mjeseci gledajući kako moj dubler kaskader pada s planina." Godinama poslije, Bowie je rekao "to je jednostavno bio grozan scenarij i nisam vidio zašto bih potrošio toliko vremena na nešto tako loše. Tako sam im i rekao. Mislim da nitko prije nije odbio veliku ulogu u Bond filmovima. Stvarno nije dobro prošlo. Bili su dosta zajedljivi." Uloga Zorina poslije je ponuđena Stingu, a tek onda Christopheru Walkenu.

Dolph Lundgren, najpoznatiji po ulozi boksača Ivana Dragoa u filmu *Rocky IV*, pojavio se u maloj ulozi kao jedan od KGB-ovih čuvara u službi generala Gogolja. Grace Jones, koja je u to vrijeme hodala s Lundgrenom, zamolila je producente da mu daju manju ulogu. Lundgren se pojavljuje tijekom sukoba između Gogolja i Zorina na trkalištu; Lundgren se može vidjeti kako stoji nekoliko stepenica ispod Gogolja. Tokom ove scene, May Day prebacuje drugog Gogoljeva čovjeka preko glave. Lundgren izvlači pištolja, a May Day zatim odbacuje drugog čuvara u zid.

### Snimanje

U Parizu je planirano da dva kaskadera, B.J. Worth i Don Caldwell, skoče padobranom s Eiffelova tornja. Međutim, producenti su bili zadovoljni prvim skokom pa su rekli Caldveltu da neće ni morati skakati. Caldvelt, nezadovoljan što neće skakati, ipak je skočio padobranom s tornja bez dozvole pariških vlasti. Producenti su ga nakon toga otpustili jer je ugrozio nastavak snimanja u Parizu.

Kad je u SAD-u otkrivena kompanija slična Zorinovoj (Zoran Corporation), na početku filma je dodana napomena kako zli Zorin nije povezan sa stvarnom kompanijom. Bila je to prva od dvije napomene na početku filma (u odjavnoj špici filma *Dozvola za ubojstvo* stajala je napomena o štetnosti pušenja); film *Dah smrti* imao je napomenu o korištenju loga Crvenog križa.

U sceni u rudniku na kraju filma, krici Grace Jones kad iskre lete oko nje su autentični. Iskre su kreirane kako bi imitirale efekte električnih kabela, ali ništa od toga nije rečeno Jones.

### Filmske lokacije

* Sibir, SSSR
* London, Engleska
* Ascot, Engleska
* Pariz, Francuska
* Chantilly, Francuska
* San Francisco, Kalifornija, SAD

### Lokacije snimanja

* Pinewood Studios
* Island
* Švicarska
* Francuska
* San Francisco, SAD
* Engleska

### Odjavna špica

Na kraju odjavne špice, tradicionalno je pisalo "James Bond will return", ali ne i naslov sljedećeg filma kao što je to bio slučaj od filma *Iz Rusije s ljubavlju*. Od tada se ne najavljuju naslovi budućih filmova.

Radnja
------

U uvodnoj sekvenci, James Bond je poslan u Sibir kako bi pronašao agenta 003 i vratio natrag mikročip. Bond upada u zasjedu sovjetskih snaga i prisiljen je vratiti se. Nakon njegova povratka u Englesku, Q je analizirao mikročip i informira M-a, Bonda, i ministra obrane da je dizajn mikročipa identičan onome koji proizvodi "Zorin Industries".

Zajedno s gđicom. Moneypenny, grupa odlazi na konjsko trkalište Ascot kako bi nadgledali vlasnika kompanije, Maxa Zorina. Na trkalištu, Zorinov konj senzacionalno pobjeđuje u utrci; sir Godfrey Tibbett, trener konja, vjeruje kako je Zorinov konj koristio neku vrstu droge, iako je to nalaz Zorinova konja prije utrke opovrgnuo. Preko Tibbetta Bond se upoznaje s francuskim privatnim detektivom Aubergine kako bi raspravili kako je Zorinov konj pobijedio. Međutim, tijekom večere na Eiffelovu tornju, Auberginea ubija May Day, ali Bond je ipak prije toga saznao kako Zorin održava godišnju prodaju konja kasnije tog mjeseca.

Bond i Tibbett odlaze u Chantilly, u Francuskoj, gdje se Bond predstavlja kao James St. John Smythe, bogati ljubitelj konja i amater, s Tibbettom kao svojim vozačem i sobarom. Bond i Tibbett pronalaze i provaljuju u Zorinove tajne laboratorije gdje Tibbett otkriva kako Zorin koristi mikročipove u svojim konjima koji otpuštaju drogu u konja kad se uključe prekidačem skrivenim u Zorinovu biču. Nakon toga su Bond i Tibbett otkriveni i prisiljeni pobjeći. Tibbetta poslije ubija May Day, ali propada pokušaj ubojstva Bonda na jezeru. Kasnije se general Gogolj iz Sovjetskog Saveza pojavljuje na Zorinovu imanju s još nekoliko agenata KGB-a, ali se Zorin, i sam bivši KGB-ovac, posvađa s Gogoljem i prisili ga da ode.

U svom cepelinu Zorin skupini investitora otkriva svoj plan o uništavanju Silicijske doline u operaciji koju naziva "Glavni udar" kako bi ostvario apsolutnu kontrolu nad tržištem mikročipova. Međutim, jedan od investitora ne želi sudjelovati u tome i zahtijeva da ode; ubrzo je kroz tajni žlijeb izbačen iz cepelina. Bond kasnije saznaje da je Zorin psihopat, produkt nacističkih medicinskih eksperimenata tijekom Drugog svjetskog rata te da ga je kasnije obučio KGB. Kako bi uspio, Zorin planira detonirati eksplozive ispod jezera u usjecima Hayward i San Andreas, što će izazvati poplavu. Jedna veća bomba postavljena je i u rudnik kojom se želi uništiti "geološka brava" koja sprječava da se dva usjeka miču u isto vrijeme, što će izazvati masovni dvostruki potres.

Bond se upoznaje geologinjom Stacey Sutton koju je Zorin prevario, te se dvojac udružuje. Bond i Sutton preživljavaju požar u gradskoj vijećnici San Francisca koji je izazvao Zorin. Dvojac bježi u ukradenim vatrogasnim kolima nakon što je Zorin ubio gradskog čelnika i namjestio umorstvo Bondu. Bond i Sutton ušuljaju se u Zorinov rudnik gdje ovaj pokušava dignuti u zrak "geološku bravu" kako bi izazvao masovni potres. Zorin poplavljuje rudnik s prvim setom eksloziva, što umalo ubija Bonda i Zorinovu pomoćnicu May Day, dok Sutton uspijeva pobjeći iz rudnika. Nakon što je izdana, May Day pomaže Bondu maknuti veću bombu koja je trebala uništiti bravu i premjestiti je na kolica kako bi je iznijeli iz rudnika na tračnicama. Međutim, kočnice na vozilu su u kvaru. May Day ostaje na kolicima držati kočnice, zbog čega na kraju pogiba, ali spašava Silicijsku dolinu.

U posljednjoj bitci, Bond uspijeva uhvatiti uže pričvršćeno na Zorinov cepelin kojim je napuštao rudnik. Tokom leta Bond zavezuje uže na most Golden Gate. Stacey obara Scarpinea i bježi na Golden Gate. Bond i Zorin počinju okršaj na mostu, a na kraju Zorin pada u smrt u zaljev San Francisca. Scarpine se budi, a njegov saveznik, dr. Carl Mortner, pokuša baciti dinamit iz cepelina, ali mu ne to ne polazi za rukom kad je Bond presjekao uže cepelina i pustio ga u zrak, nakon čega eksplodira dinamit, ubivši sve u cepelinu.

U posljednjoj sceni, Q-ov se robot za promatranje, kojim upravlja sami Q, ušulja u Stacynu kuću i pronalazi Bonda i Stacy pod tušem. Nakon što je kontaktirao M-a u vezi Bondove lokacije, Q nabacuje sarkastičnu primjerdbu "Čisti neke stvari", nakon čega na robot pada spavaćica.

Vozila i naprave
----------------

* Podmornica u obliku sante leda - Bond bježi iz misije u Sibiru u plovilu nalik santi leda.
* Detektor prisluškivača - Tibbett upotrebljava uređaj u obliku brijaćeg aparata kako bi otkrio prisluškivač skriven u lampi pokraj Bondova kreveta.
* Prsten-kamera - Bond nosi prsten koji mu je dao Q, a koji u sebi ima kameru.
* Renault 11 TXE iz 1984. - Bond ukrade ovaj auto od pariškog taksista kako bi slijedio May Day nakon što je ubila francuskog tajnog agenta. Nakon tipične James Bond utrke, auto ostaje bez krova, a poslije presječeno napola.
* Chevrolet Corvette iz 1984. - Bond izlazi iz vode u zaljevu San Francisca, a agent KGB-a ga pokupi u Corvetti.
* Rolls-Royce - vozi ga Patrick Macnee, a pripada Albertu R. Broccoliju; za tu malu ulogu nagrađen je imenom na najavnoj špici među glavnim glumcima.

Glumci
------

* **Roger Moore** - **James Bond**
* **Robert Brown** - **M**
* **Desmond Llewelyn** - **Q**
* **Lois Maxwell** - **Gđica. Moneypenny**
* **Christopher Walken** - **Max Zorin**
* **Tanya Roberts** - **Stacey Sutton**
* **Grace Jones** - **May Day**
* **Geoffrey Keen** - **Ministar obrane Fredrick Gray**
* **Walter Gotell** - **General Gogolj**
* **Patrick Macnee** - **Sir Godfrey Tibbett**
* **Patrick Bauchau** - **Scarpine**
* **Willoughby Gray** - **Dr. Carl Mortner**

Reakcije
--------

*Pogled na ubojstvo* obično se navodi, zajedno s filmovima *Čovjek sa zlatnim pištoljem* i *Operacija Svemir* kao jedan od najgorih filmova iz serijala. Kritike su se najviše odnosile na ostarjelog Rogera Moorea (56 na snimanju, 57 na kraju snimanja). Sam Moore rekao je u solo komentaru na DVD-u kako mu se *Pogled na ubojstvo* najmanje sviđa od filmova u kojima je nastupio, ponajviše zbog veće količine nasilja. U vezi njegovih godina, rekao je, "Gledajući unatrag shvatio sam kako sam izgledao staro kao što sam se i osjećao." U drugim intervjuima, Moore je priznao kako se osjećao pomalo posramljen kad je shvatio da je stariji od majke Tanye Roberts. Ovaj film i njegov prethodnik, *Octopussy*, uzimaju se kao razlozi zašto su se producenti odlučili na zaokret prema mračnijoj i jasnijoj režiji u sljedećem filmu, s Timothyjem Daltonom u glavnoj ulozi.

Radnja je bila još jedan predmet velikih kritika, budući da je bila gotovo identična onoj iz filma *Goldfinger*. U *Goldfingeru*, cilj glavnog negativca je ozračiti zlatne rezerve SAD-a kako bi izgubile vrijednost, što bi prouzrokovalo financijsku propast Zapada, dok bi zalihe Aurica Goldfingera povećale deset puta; u *Pogledu na ubojstvo*, Max Zorin namjerava uništiti Silicijsku dolinu izazivajući masovni potres, nakon čega bi njegova kompanija imala monopol na tržištu mikročipova. Slično kao u *Goldfingeru*, jedan od poslovnih partnera završava mrtav jer ne želi sudjelovati u poslu. Dok je g. Sola ubio Odjobb i bacio njegovo tijelo u automobilsku drobilicu, u *Pogledu na ubojstvo* otpadnik završava u moru, bačen sa Zorinova cepelina. Osim toga, i Zorina i Goldfingera su srušili komunisti: Zorin je bivši KGB-ovac, dok je bomba koja je trebala ozračiti Fort Knox došla iz Kine.

Vanjske veze
------------

* Službeni veb-sajt
* *A View to a Kill* na IMDb-u (`en`)
* *A View to a Kill* na filmskoj bazi podataka TCM
* *A View to a Kill* na AllMovie-u (`en`)
* *A View to a Kill* na Rotten Tomatoes-u (`en`)
* *A View to a Kill* na Box Office Mojo-u

| * p
* r
* u
Serijal *James Bond* autora Iana Fleminga |
| --- |
| 

| * p
* r
* u
Književnost |
| --- |
| 

|  |
| --- |
| 
* Bibliografija

 |
| Serijal *James Bond* | 

|  |  |
| --- | --- |
| Ian Fleming | 
* *Casino Royale* (1953)
* *Live and Let Die* (1954)
* *Moonraker* (1955)
* *Diamonds Are Forever* (1956)
* *From Russia, with Love* (1957)
* *Dr. No* (1958)
* *Goldfinger* (1959)
* *For Your Eyes Only* (1960)
* *Thunderball* (1961)
* *The Spy Who Loved Me* (1962)
* *On Her Majesty's Secret Service* (1963)
* *You Only Live Twice* (1964)
* *The Man with the Golden Gun* (1965)
* *Octopussy and The Living Daylights* (1966)

 |
| Kingsley Amis | 
* *Colonel Sun* (1968)

 |
| John Gardner | 
* *Licence Renewed* (1981)
* *For Special Services* (1982)
* *Icebreaker* (1983)
* *Role of Honour* (1984)
* *Nobody Lives for Ever* (1986)
* *No Deals, Mr. Bond* (1987)
* *Scorpius* (1988)
* *Win, Lose or Die* (1989)
* *Brokenclaw* (1990)
* *The Man from Barbarossa* (1991)
* *Death Is Forever* (1992)
* *Never Send Flowers* (1993)
* *SeaFire* (1994)
* *Cold* (1996)

 |
| Raymond Benson | 
* *Zero Minus Ten* (1997)
* *The Facts of Death* (1998)
* *High Time to Kill* (1999)
* *DoubleShot* (2000)
* *Never Dream of Dying* (2001)
* *The Man with the Red Tattoo* (2002)

 |
| Sebastian Faulks | 
* *Devil May Care* (2008)

 |
| Jeffery Deaver | 
* *Carte Blanche* (2011)

 |
| William Boyd | 
* *Solo* (2013)

 |
| Anthony Horowitz | 
* *Trigger Mortis* (2015)
* *Forever and a Day* (2018)

 |

 |
| Novelizacije | 

|  |  |
| --- | --- |
| Christopher Wood | 
* *James Bond, The Spy Who Loved Me* (1977)
* *James Bond and Moonraker* (1979)

 |
| John Gardner | 
* *Licence to Kill* (1989)
* *GoldenEye* (1995)

 |
| Raymond Benson | 
* *Tomorrow Never Dies* (1997)
* *The World Is Not Enough* (1999)
* *Die Another Day* (2002)

 |

 |
| *Spin-off* djela | 

|  |  |
| --- | --- |
| R. D. Mascott | 
* *The Adventures of James Bond Junior 003½* (1967)

 |
| John Pearson | 
* *James Bond: The Authorized Biography of 007* (1973)

 |
| Charlie Higsonserijal *Young Bond* | 
* *SilverFin* (2005)
* *Blood Fever* (2006)
* *Double or Die* (2007)
* *Hurricane Gold* (2007)
* *By Royal Command* (2008)

 |
| Steve Coleserijal *Young Bond* | 
* *Shoot to Kill* (2014)
* *Heads You Die* (2016)

 |
| Samantha Weinberg*The Moneypenny Diaries* | 
* *Guardian Angel* (2005)
* *Secret Servant* (2006)
* *Final Fling* (2008)

 |

 |
| Neslužbena djela | 
* *Take Over* (1970)
* *The Killing Zone* (1985)

 |
| Neobjavljena djela | 
* *Per Fine Ounce* (1966)
* "The Heart of Erzulie" (2002)

 |
| Povezana djela | 
* *Double O Seven, James Bond, A Report* (1964)
* *The James Bond Dossier* (1965)
* *The Book of Bond* (1965)
* *The James Bond Films: A Behind the Scenes History* (1983)
* *The James Bond Bedside Companion* (1984)
* *The Battle for Bond* (2007)
* *Danger Society: The Young Bond Dossier* (2009)
* *Some Kind of Hero: The Remarkable Story of the James Bond Films* (2015)

 |
| Vidi i | 
* Nesabrane i ostale kratke priče o Jamesu Bondu

 |

 |

 |
| 

| * p
* r
* u
Filmovi |
| --- |
| 

|  |  |
| --- | --- |
| Općenito | 
* Lista
* Produkcija

 |
| Eon Productions | 

|  |  |
| --- | --- |
| Connery | 
* *Dr. No* (1962)
* *From Russia with Love* (1963)
* *Goldfinger* (1964)
* *Thunderball* (1965)
* *You Only Live Twice* (1967)
* *Diamonds Are Forever* (1971)

 |
| Lazenby | 
* *On Her Majesty's Secret Service* (1969)

 |
| Moore | 
* *Live and Let Die* (1973)
* *The Man with the Golden Gun* (1974)
* *The Spy Who Loved Me* (1977)
* *Moonraker* (1979)
* *For Your Eyes Only* (1981)
* *Octopussy* (1983)
* *A View to a Kill* (1985)

 |
| Dalton | 
* *The Living Daylights* (1987)
* *Licence to Kill* (1989)

 |
| Brosnan | 
* *GoldenEye* (1995)
* *Tomorrow Never Dies* (1997)
* *The World Is Not Enough* (1999)
* *Die Another Day* (2002)

 |
| Craig | 
* *Casino Royale* (2006)
* *Quantum of Solace* (2008)
* *Skyfall* (2012)
* *Spectre* (2015)
* *No Time to Die* (2020)

 |

 |
| Neslužbeni filmovi | 
* *Casino Royale* (1967)
* *Never Say Never Again* (1983)

 |
| Likovi i ekipa | 
* Sporedni likovi
* Glumci i glumice
* Bondove djevojke

 |
| Povezano | 
* Motivi
* Muzika
* Uvodna špica
* Lokacije
* Bijeli bikini Ursule Andress
* "Casino Royale" (*Climax!*)

 |

 |

 |
| 

| * p
* r
* u
Stripovi |
| --- |
| 

|  |
| --- |
| Lista |
| Dark Horse Comics | 
* *Serpent's Tooth* (1992)
* *Light of My Death* (1993)
* *Minute of Midnight* (1994)
* *The Quasimodo Gambit* (1995)

 |
| Dynamite Entertainment | 
* *Hammerhead* (2016)
* *Service* (2017)
* *Felix Leiter* (2017)

 |
| Ostali | 
* *Doctor No* (1962)

 |

 |

 |
| 

| * p
* r
* u
Televizija |
| --- |
| 
* "Casino Royale" (*Climax!*)
* *James Bond Jr.*
	+ epizode
* *Fleming: The Man Who Would Be Bond*

 |

 |
| 

| * p
* r
* u
Likovi |
| --- |
| 

|  |  |
| --- | --- |
| Protagonisti | 
* James Bond
* M
* Gospođica Moneypenny
* Q
* Bill Tanner
* Agenti 00
* Felix Leiter

 |
| Žene | 
* Aki
* Anya Amasova
* Tracy Bond
* Tiffany Case
* Pussy Galore
* Jinx Johnson
* Wai Lin
* Vesper Lynd
* Camille Montes
* Honey Ryder
* Tatjana Romanova
* Sévérine
* Natalija Simonova
* Stacey Sutton
* Kissy Suzuki
* Domino Vitali

 |
| Negativcii suradnici | 
* Julius No
* Rosa Klebb
* Auric Goldfinger
* Oddjob
* Ernst Stavro Blofeld
* Emilio Largo
* G. Wint i G. Kidd
* Francisco Scaramanga
* Karl Stromberg
* Jaws
* Hugo Drax
* Max Zorin
* Brad Whitaker
* Necros
* Alec Trevelyan
* Xenia Onatopp
* Le Chiffre
* Raoul Silva

 |
| Organizacije | 
* SMERSH
* SPECTRE
* The Union
* Blades Club

 |

 |

 |
| 

| * p
* r
* u
Oprema |
| --- |
| 
* Uređaji
* Vozila

 |

 |
| 

| * p
* r
* u
Povezano |
| --- |
| 
* Fandom
	+ Mi6-HQ.com
* Parodije i spin-off materijali
* Dozvola za ubojstvo (koncept)
* koktel Vesper
* "Protresen, ne promiješan"
* Videoigre
* Ian Fleming Publications
* James Bond (ornitolog)

 |

 |
| 
* Category Kategorija

 |

| * p
* r
* u
Filmovi koje je režirao John Glen |
| --- |
| 
* *For Your Eyes Only* (1981)
* *Octopussy* (1983)
* *A View to a Kill* (1985)
* *The Living Daylights* (1987)
* *Licence to Kill* (1989)
* *Checkered Flag* (1990)
* *Aces: Iron Eagle III* (1992)
* *Christopher Columbus: The Discovery* (1992)
* *The Point Men* (2001)

 |



1. ↑  „Credits – A View to a Kill". *Film & TV Database*. British Film Institute. Arhivirano iz originala na datum 2014-02-18. Pristupljeno 1 January 2012.